gentaiscool/nusaparagraph_emot huggingface dataset:
Lappasak na lulusuk sekolah dasarak, ni cinik anjo masalah na ratu kulle mi ni tangani seiring na jappa na wattua. Bersyukur ki kah semakin canggih ji anjo teknologi kulle na atasi botto kaleng nga, setena tena na anjo masalah na Ratu kulle ni atasi. Iyaa todong kama kamma anne lekba mo na sesuaikan kaleng na moterek nampa anne wattua tena mo kulle na gappa anjo iyaa na anggap ja ulah anak anak tena ya na paham pa anjo wattua. Ni pakamma hormon masalah botto kaleng na anjari masalah antu ni sebab kan ri hormon na todong manusia ya tena ja na sanging battu ri malasak ki tangkasaki kaleng na. 

Emotion: shame
Efek samping paling battalak na antu niak mingka jarang ji antu mi syok anafilaksis, sanggeng na memang tong pingsan, sesak napas mingka anjo ngaseng ni suntikkanga kulle na parek syok anafilaktik. Suntik vitamin todong kulle na parek syok anafilaktik. Nampa tena na ja mallak mallak ngaseng ajo ni suntik intravena. Nampa biasa tong suntik macam macam ka tena niak mallak na. Suntik antibiotik, suntik ngaseng pakballea, kulle ni sebab kan syok anfilaktik. Terlalu random ki. Labbusuk ji waktu aa siagang pikiranga ni pikkiriki hal hal random ka ri luarak na kekuasaan ta. Gass kan mi deh, tena ja antu punna ni manya manyai ji.

Emotion: fear
Ri Korea Selatan arenna IU ku ngai mi battu na ji ri taung 2009. Anjari 10 taung ma anjari fans na IU ! anjo IU 29 taung mi umuru na, beda rua taung ja ka nakke 27 taung umuruku. Anne lalang wattu dekat ka ero niak konser na IU ri Jakarta, anne mi wattu ku tunggu ri lalang tallasa’ ku erok si buntulu IU. Tena mi ku pikkiri’ dudui erokka ammali tiket konser na yang kajjala ka manna poe 10 juta harga na erokka tettere sibuntulu IU mentong. Allo ku tunggu battu mi antama ma ri tampa’ konser ka tena sallo wattu konser battu tommi. Se’re menit assulu mi IU ri panggunga astaga ngapa na nia tau ga’ga kamma, teai kamma baine kammai bidadari ri paccini ku. Sannang na nyawa ku nontongi konser na.

Emotion: happy
Niak otonambulans ammalo ri dallekang ballakna Trisno. Pakaramulana nakareki allalona ji anjo otoa, mingka anu mantang ri ampikna ballakna. Takkallasaki nyawana nampa nakiok ammakna. Battuna ammakna nakutaknangmi nai ammoterang ri ampik ballak. Takbangka tommi ammakna nampa langsungi mange ri anjo ballaka, surang tongi Trisno. Battuna ri anjo ballaka ka ii Dg. Tompo ammoterang kamase. Tau mantanga ri ampik ballakna, buru’nenna Nia. Anu sallomo memnag garring, mingka nikareki la bajikmi anne lekbakna ni oprasi. Battuna Nia ri ballakna, angngarruk tojek kamase. Nirakakmi antu siagang ammakna Trisno, nipauang kua sa’barak mamiki, tau bajikji anjo buru’nengta, tena mo pole nakasiaki pakrisika kamase. Sa’barakki ndi’.

Emotion: sad
Setiap taung, sekitar 225.700 tau ri Indonesia ammoterang passabakkeng kaluruk iareka garring maraenganna niaka kaitanna mange ri tambako. Allo tanpa tembako ri dunia ni peringati oleh WHO, Negara-negara anggota, siagang mitra-mitra setiap tanggalak 31 mei. Kampanye global tahun 2020 anne tujuanna untuk na tepoki carita-carita tena na annaba siagang ammake generasi-generasi tau rungkayya siagang pangissenganna ni parallukang untuk ni lawing taktik industry niaka na rancang untuk na pagioki tau rungkayya ammake kaluruk.
Manuruk data survey paling loe akkaluruk iamiantu kalangan tau dewasa siagang anak remaja. Lalang na taung 2019 data nicinik kanayya 40.6% pasikolah ri Indonesia (usiana 13-15 taung), 2 battu ri 3 anak burakne, biring 1 mae ri 5 anak baine lekba ammake produk tambako, 19.2% pasikola ri kammayya anne akkaluruk. 60.6% bahkan tena ni pasauang ammali kaluruk ka umurukna, siagang 2/3 battu ri sumpaeng akulle ammalli kaluruk ri paecerek.


Emotion: sad
Nakke siagang Mulyadi Sutejo mae ka ri Taman Wijaya Kusuma, antu punna ni cinik ki ammake Google na punnai jam tutup jam delapan bangngi. Katte mae rinjo akkarena karena tojang tojang, siagang jai tong tau ak boya jukuk mancing rinjo. Jari katte tena ja ni si pakrua bawang kah akkerena tojang tojang antu ri tampak tak buka ka, tojang tojang na masing masing jari tena na ni sentuh siagang tau lainga nampa anjo ngaseng tau boya ya jukuk mancing kulle ki na cinik. Niak sekre satpam na tegus ki katte kah berduaan ki bedeng ri taman antu tena pa na tutup nampa aneh na larro na labbi na tujukangi mae ri Mulyadi Sutejo kah bawai cewek. 

Emotion: angry
Jangan balado na anjo bambang inji dudui punna katte ni tatai ammake limang ta langsung. Akhere na beberapa tau inisiatif ki na alle anjo sendok ka barak kulle gampang pembagean na jangang na anjo. Rinjo nakke tena ku minawang ngalle sinruk kah mangngang na lekba na ku bambangi moterek anjo jangan balado aa. Sambil na appikkirik tekamma nyamang na anjo jangang balado aa anne. Mingka, wattu na nakke ku amati takbangka ku wehh niak belatung na. Iyaa belatung. Nakke ku pikkirik belatung na kulle sekre atokah rua. Mingka rena wehh, jai na anjo belatung. Taccampuruk ki siagang bumbu balado aa sanggeng na anjari singkamma kanre.

Emotion: disgusted
Nakke lekbaka mae ri Tiongkok. Bajik mae ri kota na atokah mae ri daerah pinggiran na. Nampa memang iya na kana Mas Glenn kana toilet na rinjo sannak rantasak na. Manna mamo tena na ngaseng kamma anjo, misal na mae ki ri mall antu bersih inji. Nakke antu tau anajama ri perusahaan ri Tiongkok. 50% populasi na ri kantorok ku nakke antu mi tau Tiongkok. Pakarammula battu ri kelasak rate sanggeng na menengah. Sedih na anjo ji kah iyaa na bawai kebudayaan na rantasak na mae ri Indonesia. Nakke erok poang anu berhubungan ji siagang toilet. Jari punna baribbasak ki punna nakke ri kantorok baribbasak erok ka takmea, labbi bajik ku tahangi rong sanggeng na office boy na bersihkangi toilet na. 

Emotion: disgusted
Jai ji sitojengna kulle nigaukang punna niak pakkasiak dodongta nipakamma ri taua, biasana anjo pakkasiak dodong paling kodia nasabak tau ammanita, kamma bijangta atau bayuangta atau urang paling bajikta. Mingka punna nikasiaki, jaijj kulle kiparek kamma mangeki gaukangi ho’bita, punna ningai akkarena bulutangkis, mangeki kioki urangta akkarena bulutangkis. Punna ningai anjai’ apparekki baju atau saluarak nampa ki pakei. Lekbakna anjo kulle tongki mange ciccinik drama Korea, kulleki ammaca bo’bo’ ningaia, surang kulleki mange akboya kanre-kanreang surang inung-inungang ningai sollanna bajiki issedek pakkasiakta. Pokokna jai ji kulle niparek assalak erok mentodoki. Manna kale-kalengta gaukangi bajikangngangi pole, ki nikmati kale-kalengta toh, apalagi punna sengkaki ri salonga.

Emotion: sad
Denny Cagur larroi mange ri Dewi Persik nasabak tena nangai nipataba prank. Caritana anne, Dewi Persik niak baine nasuro mengaku kua iya baine maraengna Denny Cagur, nakuai kamma anjo ri dallekangna bainenna Denny, Shanty Widihastuti. Oee Dewi Persik, nukareki pakakkalak anne nupareka? Tojeng-tojeng tala niak kapang ota’nu dih, nusuroi issedek sekre baine battu ri ballaka anjari toanang nampa nakana baine maraengku. Punna nakarek tojeki bainengku kamma anjo antekammami? Eroki nupanraki hubungangku surang bainengku kah. Dewi langsungi nakutaknang Denny kua anne larrona prank todo’ atau antekamma, mingka nakuai Denny tanre, larro tojenga jeka, tena ku kakkarena anne. Njari buru’nenna Dewi Persik nakuai ri Denny pammopporanga ka tala niak ji maksud apa-apana anne prank nga. Mingka inne Denny larro kijai nampa nakuai ri buru’nenna Dewi kua ajarak bajik-bajiki anjo bainennu, jaiji prank maraeng.

Emotion: surprise
Kukana nakke tena niak gampang ato nigampangi kah niatta ngaseng appilajarak lalangi ilmu aa, antu wattu ni tampak kuliah ni buntuluk jai apa apa beru. Anjo tong, ni tuntuk kulle apparek anu beru labbi bajika, ni lalangi pi poeng punna niak masalah beru nampa ni boyang tekamma carana ni atasi. Ki baca mi jurnal ato ka bok bok kakbala ka sambil ki tahangi ngantuka mingka haurusukki fokus, antu anu tena na gampang. Mingka erok tekamma sessana apa mamo anjo ngaseng nikana proses appilajarak. Apalaginna punna katte pilei anjo ningaia ji pasti kaa bangga ji ri kaleng ta sinampe ki sakringi kurang atokah erok inji ki appilajarak jai padahal ki isseng ji kana anjo sumpaeng sessa ni sakring.

Emotion: happy
Allo pengumuman hasili’ ujian ku batu mi inne alloa. Niak agangku buru-buru na jai sms na ri hp ku na pawwanga punna loloso ka’ battu ri salah se’re na perguruan tinggi ku pili’a. Jai poe alumni na anjama ri kantoro’ baji ka, nampa tena na bella mange ri balla ku anjo kampusu’ ka. Tapi na tena teai ku tena assukkuru’, punna kulle ku jujuru’ anjo perguruan tinggi na terima ka teai pilihan se’re ku mingka pilihan rua ku. Niak ri lalang nyawa ku kasia’ tena na puas nyawa ku. Manna poe kammanjo tetap ja assukuru’, inne jappa na sareanga karaeng Allah Ta’ala ri linoa.

Emotion: happy
Anjo punna sibuntulukki agang riolota, kamma niu’ranginngaseng wattu ribokoanga. Wattunta surang assikola atau akkulia. Eroki akkumpuluk surang pole,niu’rangi wattunna appilajarakji bawang nigaukang surang cinik-cinik baine atau buru’ne gammarak. Kinne jai dudumi anjari pikkirang. Pila’ susai nikasiak katallassanga. Intumi punna sicinikki issedek surang agang riolota, nampa tenaja ki sinjanji, takbangkai taua, rannui, sannangi, smabil lalang ati niciniki bajik-bajik anjo agangta apa akroba. Biasa pole taua iyya suluki jeknek matanna nasabak terharui sicinik surang agang sallona, jai bahang erok nicarita mingka niak todo’ pakkasiak mara-maraeng ka sallo maki tala sicinik. Kamma mi anjo katallassanga, anjomi nakua Karaengata’ala jaga laloi bajik-bajik silaturrahminu, nasabak pila’ jai ni isseng taua pila’ bajiki dallekta.

Emotion: surprise
Punna tena niak anne pertanyaan nga, kulle kapang nakke ku kaluppai mi anjo kejadianga wattua. Jawaban na antu lekba. Cerita na ni awali ri pengumuman kelulusan na sikola mengeah ratea. Lekba na na gappa pengumuman na lulusuk ki, nakke siagang beberapa rombongan ta ni putuskangi barak ni rayakangi siagang kaliling kaliling naik motorok tena niak tujuan ta jelasak, tantu mi anjo tena niak apa apa anjo coret coret na ni gauk kan. Katte ni laloi sekre jembatan antu ri rawa na mengalir ki sekre sungai, antu jai tong anak anak nange nange “Wihh nyamangi anne punna nange nange ki rinne”. Nakke langsung ma lumpa battu ri anjo jembatanga. 

Emotion: fear
Penderitaan anne tena le'baka la'busu ri balla'na manggena, a'lolo'-lolo nakke ngerang baju siagang sepeda ca'dia me ri balla'na dato'ku  akhirna nakke ammantang ri balla'na dato'ku saweang akpa'lotteng ri datokku nakke dicubit, ri ba'basak je'ne bambang siagang amma' tiriku siagang dato'ku anne akkio'ki manggeku siagang nakalarroi manggena siagang napala'ki naapangajarri bainena punna taena ero' ammalisi' dipersilahkangi sisa'laka, mingka anne dukunna riapke baine tiria gassingi anjari manggena tena ero' sisa'laka siagang tappasa' amminawanga ri dato'ku sanggena SMA. Nakke jaranga mae ri balla'na manggeku punna tena ritaliponga nakke tena mae rinjo nasaba' nakke trauma siagang timungangna amma' tiriku. Le'bama anggapa pelecehan seksual ri seppe'ku siagang purinaku rioloa, nakke tena ero' accarita nasaba' nakke malla' pammantangang tena na tappa.

Emotion: sad
Tau nangaia ammakji, biasa niak pengaruh psikologisna, kamma wattunna cakdi biasa tongi kapang nibakji ri tau toana, njari lompona anne punna pakrisiki nyawana atau larroi, napadappo tongi taua. Kamintu batena napacinikkang ri taua kua, oee larroa anne, ammariko pakaballisik. Mingka anjo ammakjia tena naselesaikangi masalayya, pila’ lakbuji pole masalayya ka anjo tau nibakjia nassana mi pakrisik kalengna surang atinna punna nibakji kamase. Nakareki kapang anjo tau ammakjia punna lekbakmi napadappok taua, selesaimi, mallakmi anjo taua. Bainennu saja nibakji na kulle njari najammaki mange ri tau toana, apalagi punna tau maraeng mange nabakji, akboya mentongi gara-gara iyya punna kamma anjo, ka ammakjia ji na andalkang ri kalengna.

Emotion: angry
Ri taung wattu ku antama (2018) , PKN STAN tes tulisik ji bawang na adakan, tena niak TKK, jari anne tips ku, tips ujian nulisik ji bawang nah hahaha. Palak restu siagang doang ki ri tau toang ta. Anne paling panting pokokna, nakke riolo sanggeng na ni antarak ka ri mangge ku rua rua na (mangge ku na boyang izin cuti kaleng na barak kulle na agangi anak na lampa tes antama STAN) Punna masalah TPA, saran ku bajik ni latih latih kaleng ta anjama soal. Kah kuisseng na annek, lalang wattu 2 bulang kulle ku labbusuk 4 (appa) sanggeng na 5 (lima) bok. Manna mamo singkamma ji soal na, ku jama ji kah anjari mengerti ka tekamma carana anjamai anjo soal kah, Punna bosanga ku ukrangi sede apa tujuang awalakku.

Emotion: happy
Nakke ni hina gara-gara jerawatan rupangku, nakke kurang pergaulan, siagang korba hinaang ri SMK mingka nakke ku tappuki untuk aklette sikolah mae ri MA setelah lekbakku annarima serangang hinaan tembusuk antama ri atingku sanggengna antamak ri pikkirangku gara-gara anjo hinaanna urangku. Nakke riolonganna tena kulekbak Pd. Apa-apa ku rasa kalengku paling rendahan, merasa kalengku paling kodi, merasa kalengku tena na penting mae ri tau maraeng. Siagang riolo saja punna pembagian kelompok massing-massing, nakke tena ku lekbak anggappa bagian, tena niak erok ang-ngallea sebagai urang kelompokna. Siagang akhirna niak sekre tau erok ang-ngalle a jari anggota kelompokna mingka parallu ni penuhi saratna, “ang-ngarruko rong nampa kulle ni tarima anjari anggota kelompokku”, nu issengk? Kanjo nakke benar-benar ang-ngarru. Ngarru sabak memang pakrisik atingku ku passuluk ku paluang emosina atingku salloa ku tahang  lewat karru. 

Emotion: angry
Ancaman paling battalak antu mi kaleng ta tongji. Katte antu mi situasi ni buntuluk ka. Katte mi antu masa depan ta kulle aa ni lalangi. Tekamma massuk na? Yahh anjo ngaseng terjadi yaa ri lalang na anne dunia yaa atokah labbih cocok na lingkungan ta kamma kamma anne antu mi apa niaka ri lalang na kaleng ta (bajik anjo pikiran ta atokah perasaan ta) kulle sannak na pengaruhi na keadaan ta. Erok tekamma lompo na ancaman nga niaka ri muko ta mingka punna ating ta siagang pikiran ta tattak ki sannang, anjo bencana yaa tena na kulle na pengaruhi ki katte manna sikedde ja. 

Emotion: fear
Dialog na anjo lalang bahasa Sunda ii. Miris na niak ja sannak jai na tau mempo mempo ri lesehan pecel lele rampik na anjo mingka tena niak antu erok na battui ka siagang na bantu ka, isseng kana kamae ngaseng mi sakring kemanusiaan na anjo taua ngaseng. Ri beberapa konflik niaka ri lalang raya biasa na penjahat ka tena na niak basa basi na langsung ji ammak ji siagang na tikam ki korban na, lari bawang na tena mo kulle apalagi punna erok mi ni ewai, ni pasamping mami harta benda na kah anjo mi kulle ni boya mingka punna nyawa tena na kulle. 

Emotion: fear
Hamzah anne kullei rikana panjama terasa'ka. Anak muda paruh baya anne naceritakangi le'baki anjama anjari buruh proyek, le'bana ri pattappu'kang passimbungang anjama anne kammane anjari buruh serabutan. Hamzah anne mantangi ri Cikarang anne anjami puna nia' pappala' siagang upah side'de tena natentu. Kondisi ini napare'ki Hamzah nigappai masalah keuangan cukku' serius, ri kontrakan ta'tunggak siagang ta'lilit inran. Manna mamo kamanjo. Hamzah tantu sumangatki amboya jama jama allo-allo cocoki ri kalenna. Ri rampi' ikhtiar amboya jama, hamzah anne nassai berusaha najaga passimbungang baji'siagang allah taala najaga sambayangna, siagang ammacai Al Quran sampulo sanggena ruampulo ayat siallo anjari appatinau'ki atena hamzah najalani allo-allona. 

Emotion: sad
Lekba. Niak 2 kejadian nakke ku ukrangi tojeng. Bawa ku ni lakban siagang limang ku ni sikko ki wattu ku TK. Jari carita na, wattu ku TK nakke ku punnai kebiasaan antu kodia antu ni kokkok kokkok jari limang ku. Gurung ku nakke sannak na perhatikang na kebiasaan buruk ku anjo. Nakke ulang ulang ma ni poang mignka tatta ki ku jama, teai kana tena ku mallak, mingka memang kebiasaan ku mi. Akhere na sekre allo, nakke asik asik ka ku kokkok jari jari ku, guru ku na kiok ka mae ri muko na kelasak na sikko limang ku ammake kain nampa bawa ku na lakban ngi. Nakke ngarru ma nampa agang agang ku na makkalak ki ka. 

Emotion: shame
Kesepian kulle mi, nakke anjari anak rantau watu ku inji battu lulusuk sd , smp kelasak 1 siagang naik sma todong antama pesantren, lulusuk ku mae ma kos kosan kaleng kaleng ku sangeng ku lolosok kuliah , kaleng kaleng ku tena niak agang sikamarak ku. Lekba ku lulusuk kuliah kos kosan injika sitaung kah alhamdulillah gappa ka jamang jamang ri kota. Anjo wattua bella inji battu ri keluarga ku mingka tena mo ni kos kos. Jai inji ku lalangi suka duka na punna kaleng kaleng ta ji. Tekamma mami carata lalangi anjo lalanga sabajik bajik na. Kah punna moterek maki lalang keadaan baji bajik antu anjari tugasak penting ta katte tau rantau aa. 

Emotion: sad
Ki issengi anjo ka toloan na baine yaa salah sekre na antu na ngai burakne burakne antu tena ya akhlak na. Tau antu kulle ki na panrak ki, na kerok ki apa apa tena na bermoral antu mi burakne tena kulle ni sare cinta. Punna katte ni anggap ki kaleng ta tau bajik yaa salai mi anjo burakne burakne kammaya anjo sipak na. Kah ano baine bajika ji kulle cocokna ri burakne bajik tonga ji. Cinta tolo tolo antu mi cinta na tau tau fatalis ka antu mengaku erok na parek manna apa demi cinta na, nakke tena kulle tuo punna tena ii. Padahal cinta anjo ni ciptakangi Than barak kulle na pelihara manusia sesuai fitrah na antu ujung na na harap ki cinta nya. 

Emotion: fear
Tea ii anjo bawang. Pinduk pinduk ku todong na sindir ngaseng nga nampa na kana kana kodi bayuang ku singkammai bede tanjak na tukang ojek. Tekamma ni sakring tau ni ngai yaa ni kana kanai kamma anjo? (Nakke tena ja ku kana profesi tukang ojek anjo ri rawa ii , mingka pinduk pinduk ku na massuk na anjo kana tukang ojek erok na pa rawa bayuang ku). Akhere na nakke erok motere mae rantau poeng, na kana bapakku kamma anne “Kamu mae rinjo kaleng kaleng nu, tena niak awasi ko, nampa kau dakke ko siagan (nasabbu areng na bayuang ku) anjo ku kana tea mako, sinamperek daeng nu anjari kyai lompo, nampa kau kamma anne”. 

Emotion: sad
Langsungi panik anjo wattua, langsungi na update status kana ni hack ki beng hape na siagang tau maraeng. Okelah ku anggap urusan ku siagang iyaa tena ja niak. Nakke erok ja langngerek klarifikasi battu mae ri cowok ku. Ku pabangun mi iyaa nampa ku kutaknang , iyaa anjo ji na jawab kana tena na issengi nampa ijin mi moterek lekba na ketiduran. Nakke ku issengji kana iyaa niak na sembunyikan mae ri nakke. Nakke diam mamika kah malasaka si geak. Beberapa allo lekbana anjo nakke memang sengaja tena ku hubungi mannasikali. Sanggeng na ri allo karueng, nakke moterek battu anjama battu ku ri kost ku, mandi ma, ku sambei bajungku, pattasak kost, nampa hape ku tiba tiba bunyi ammake nomorok na.

Emotion: angry
Ri wattuna manggena rikenallangi siagang baine baru anne wajikki nia' passetujuang ri anakna, mingka tenapa nia' cocok sanggena tiba wattunna nia baine battu sosokna buntal, ca'di siagang baji'ki kacinikang anjo ero'ki nampatangi manggeku tena anakna, timungangna ajo bainea ripagassingi anjo bainea ammake'ki paccak punna ero' nagappa baineku nagappai manggena, akhrina anne makarua annikah tena nia' persetujuan ri daengku. Petakayya anne akkaramulai ri amma;na anjo akkramulai ammantang ri balla'na mangeku, ri wattunaanjo awala'awala' baji'ki kacinikang, mingka saloanna akkaramulai natianang anak bura'nena anne akkaramula anjari jahatki siagang beringas ri nakke. Nakke tena kulle anganre nyamang ri balla'ku, tenaya kulle angalle rappo siagang kanreang ri kulkaska, nakke ripare'kang baju siagang rok ri sesana bahan  goredenga, risempa'ka la'bu-labbusju nasaba kupare anakna anggarru'.

Emotion: sad
Anjo punna lekbakmi tau ujiang Nasional, niakmi pengumumangna nampa lulusuk ngasengi agangnu, kauji tena na lulusuk, ommale anjo pakkasiaka sanna’ kodina. Nacinik-cinikiki taua, nacaritaki kua sanna’ dongo’ na anjo mange nasabak kale-kalenna tala lulusuk. Apalagi punna bateta mamo appilajarak mingka tetap jaki tena lulusuk, kammaki tau erok akjallo, ammarrang, mo’jo siallo bujuruk. Paling dodong punna naisseng tommi tau toayya kua anaknaji tena na lulusuk, nampa anjo anak maraenga lulusuk ngasengji, kamma tau erok mate dende. La ngura maki antu punna kamma antu katallassanga. Memang iyya paralluki ambangung pole ka tala kulle taua dosong dudu, mingka nisawalak dudu dende, kamma sukkarak dudu nikasiak.

Emotion: sad
Jajaran Polsek Oebobo mengamankan 4 pelaku kasus pengancaman ammake senjata api siagang senjata tajam. Paraia niamankan masing-masing JD alias Jeri alias Jedo (18) selaku ammatang senjata, YK alias Yos (18). Makaruana nijakkalak polisi ri Kelurahan pasir Panjang, Kecamatan Kota Kupang ri allo sanneng (1/11/2021). 
Rua pelaku maraeng lekbaka niamankan polisi iamiantu IAMA alias Aldo (17) siagang BYAS alias Bayi (15). Makarua pelaku na anne niak inja rawa umuruk niamankan Polisi ri Kelurahan Oesapa, Kecamatan Kelapa Lima, Kota Kupang. 
Maka appak pelaku anne niamankan ri Polsek Oebobo sambil attayang proses hukuman lebih lanjut. Kapolres Kupang Kota AKBP Satya Perdana P Tarung Binti, SIK melalui Kapolsek Oebobo Akp Joni Sihombing wattunna nikonfirmasi Sanneng (1/11/2021) mangngaku para pelaku masih niamankan ri polsek Oebobo.


Emotion: fear
Tassebar pesan berantai ri aplikasi Whatsap iami antu tautang bonena informasi PT Kereta Api Indonesia iareka KAI (Persero) kana erok ambagikang doek tunai jumlahna 20 juta. Pesanna angkana anne hadiah na ni sareang mingka niak sarakna angngisi pakkutaknang lalang ri sekrea tautan na arengi program promo Kereta Api Indonesia. Mingka, niak informasi battu Kominfo.go.id, Pt Kai ri laman resmina na pastikan kana anjo tautan iami antu penipuan. Battu ri kai.id, PT Kai (Persero) appakaingak mae ri masarakat untuk appaniak kewaspadaan mae ri kejahatan scam/phising niaka beredarak ri media sosial siagang grup chat.
Nikamallakkang lalang ri tautanga anjo niak virus/scam iareka lalang battuangna angngarah mae ri tindakan terencana tujuangna aklukka doek ammake cara annipu.



Emotion: happy
Nakke lekba salah antama toilet, antu nakke ku tamai toilet baine. Anne kejadian na taung lalo, pas na ri ulang November. Nakke siagang Sahabat ku memang sanging siagang ki moterek, punna memang sahabat ku nakke sigappai wattu moterek ku todong. Kah sistem na kantorok ka antu shift shift tongi. Katte arah moterek maki mae ri Bekasi, mingka antama ki wattu mangaribi jari sengka ki rong mae ri Burger King mae sholat mangaribi. Kejadian lucu na anjo lekba na sholat ki. Nakke mae ri toilet ka anjo memeang tena niak ni tulisik baine atau burakne, anjo tempelan stiker ji mingka bedai warna na. 

Emotion: shame
Ringi’-ringi iamiantu sekre cara tindakan untuk mencegah assare perlindungan mae ri kalengta battu ri tanda-tanda ancaman singkamma garring. Pakkasiak ringi’-ringi ternyata bajik mae ri kalengta, sabak kulle mencegah timbulna masalah kesehatan yang lebih parah, singkamma nitaba virus iareka bakteri. 
Val Curtis, akkana, punna katte accinik hal-hal rantasak, maka kalengta anne akan merasa ringi’-ringi. Pakkasiak ringi’-ringi sendiri iamiantu respons gugup battu ri otak sabak niakna ancaman bakteri la anjari kemungkinan punna tena nihindari. 
“Pakkasiam ringi’-ringi niak riolonganna kajadian kontak siagang bakteri, jari mencegah timbona na taba infeksi. Siagang kaleng ta biasana akan merespon pakkasiak ringi’-ringi’ anjo siagang taklangnge na muala, kanangna Val Curtis. 


Emotion: disgusted
Ri tanggala 26 Januari 2020 anjo tanggala tena kulle ku kaluppai. Ka mange ka ri apotek ka ammali tespack, ka niak mi tallu allo tena ku a'mens. Ku tes mi ri wc a anjo tespack ku ballia, Alhamdulillah ku cini mi rua garisi' ri anjo alat tespack ka. Sanna sannang ku, sanggeng na galetere mami limangku ti'gala ki anjo alat tespack ka. Langsung mami ku pawwang bura'ne ku ri kamara' ka, nampa na cini anjo tespack ka, tena na percaya, na cini baji-baji ki anjo alat ka, tena sallo ngarru tommi nampa na rakak ka. Sallo ma mentong siagang bura'ne ku erok anak. Ka niak mi 5 bulang ku bunting beru pa na sareang Allah Taala anak.

Emotion: surprise
Sering sering anjo nakke ku sakring, punna ni ukrang ukrangi terutama ri rate na opini antu bertentangan nga siagang mainstream ki kebanyakan. Anjo wattua ri SMP tahun 80 an kamae anjo ngaseng buraknea jai ri sikola accarita antu na bahas apa na ngai iyaa misal na oto favorit na, motorok favorit na, siagang aktor atau ka aktris holywood na ngai aa. Nakke ku punnai kesukaan anjo memang sikedde jai na berbeda siagang iyaa. Agang ku na anggap ki anne apa apa ku ngaia tena na antama ri akkalak, na kakkalli ka kah tena ku singkamma iyaa ngaseng na ngai anjo apa apa yaa jai mi tau ngissengi.

Emotion: shame
Rano tena nalulusuk ri SMP na nasabak tena ganna’ nilaina padahal carakdekji mingka malasaki antamak sikola. Wattunna moterek ri ballakna, sanging ngarruk tojek, nicinik-cinikimi ri anjo taua ngaseng, napaui ri ammangna kua ia ji sekre tala lulusuk SMP. Mallak memangmi nibakji, mingka ternyata nakua ammakna la nikurami, injomi punna nisuroko aklampa mange sikola, teako mange kakkarena surang agangnu. La njari apa mako anjo punna tena nulukusuk SMP. Sanna’ dodongna nyawana Rano, apami anjo la naparek kamase punna tala niak sikolana. La runtung ngasengi nakasiak linoa, nasabak tena antamak SMA. Mingka nakuai ammakna, appilajarakko bajik-bajik, niak kijai sekre kesempatannu, punna tenamo isse’ nululusuk, boyami kale-kalengnu katallasangnu. Kinne anjari dottorokmi Rano, punna langsungji lulusuk riolo, tala anjari kamma inne kutade’.

Emotion: sad
Ketekunan siagang anjama terasa'na anne Adam wajikki ri langgere'. Manna mamo anak tukang las tapi Adam anne sumangatki nagappa prestasi juara ri kelasna sanggena loloski ri UGM siagang kullei akkuliah tena na bayara'. Anne Adam ri tarimai ri Jurusan Ilmu Aktuaria UGM. Manggena anne anjama anjari tukang las penghaslianna tena na tantu. Manna mamo anne Adam ta'lahiri ri pammantangang sederhana, Adam ta' lebakka akkunraring ri keadaan naoloanga. Kondisina anne anjari semangatna rajingi appilajara' ri sikolayya. Ri SMA anne Adam angappai beasiswa tallu taung. Nasaba' kemapuan akademikna anne Adam kullei akkuliah ri UGM nagappai jalur undangan siagang tenaja ammayara balinna pendidikanga sirere akkuliah.

Emotion: happy
Jujuruka anne carita unik iareka lucu-lucu, anne ri beru-berua nakke assigappa moterek urangku, totalna mungkin niak ma pinglimang assigappa anne anak. Pertama ri tampak bimbel wattunna kalasak 12 SMA, nakke pang-ngarekku tena niak urangku les anjoeng eh ternyata pas battua tena sengaja appapasang siagang anne urangku, ri wattua urangku siagangi bayuanna. Makarua, pas tes antamak kuliah alias ptn nakke sigappa moterek siagang anne urangku, sikikdik takbangka tapi nakke bersikap santai saja. Yakinga pasti lekbaki anne tenamo ku sigappa. Sannak takbangkaku assigappa moterek untuk makatalluna siagang sekre kelas poeng. Anjoeng ia akboya sala sekre urang sekelas ri kampus kebetulan ambani ri nakke wattu beru2na antamak. 

Emotion: surprise
Napauanga urangku antekamma batena niondang atau nipalannyak joka pakkasiak dodonga lalang atinta. Pertama parallu ki akui kua dodong mentongki. Nampa akboyaki urang aklampa jappa-jappa. Memang iyya biasa salloi lannyak anjo pakkasiak dodonga, mingka punna niissengi antekamma batena nipalannya anjo pakkasiak dodonga, libaji bajik anjo pakkasiakta apalagi punna jai ji urangta kulle ni agang. Sareangi wattu kalengta punna erokki kale-kalengta, ka anjo taua na issengji punna tena nabajik pakkasiakta, tena tonji la naurangii akkana. Mingka siallo atau ruang allo, tenaja nangngapa, mingka teaki sallo dudu dodong nyawata kamase nasabak dodong tongi anjo iya ngaseng taua ri ampikta kamma bijangta, urangta siagang tau maraenga ri ampikta.

Emotion: sad
Nakke bunting ri tanggala 3 Agustus 2020 umuru 22 taung. 5 bulan.ga promil siagang bura’ne ku ka erok duduka ri sareang ana’ Karaeng Allah SWT. Sanggeng na jappa-jappa ku anjo pa'risi ku kasia' battangku. Antama mi jam sholat Ashar, anjari mange ka riolo sholat ri masigi' samping na Stasiun kota toa ya. Jappa ka hati-hati mange ri tampa' wudhu na, lalang nyawaku semoga Hamil ma Ya Allah na kamma anne kasia' na battangku. Ammotere ku ri balla mange ka ri apotikka ammali tespack. Ri balla ku cobami tespack ri wc ku. Ta'bangka ka cini ki hasilna, assulu mi garisi' rua na. Alhamdulillah na sareangma Allah SWT ana' ri battangku.

Emotion: surprise
Niakji cara antekamma batena sollanna kulleki atasi punna nabokoiki pakdongkokangta. Pertama punna ki issengi kua aklampami anjo oto atau kappalak eroka nidongkoki, pabajiki rolo’ pakkasiakta, sapui barambangta sollanna tena na takkallasak dudu nyawata, pa lannyaki takbangkata, teaki sosong dudui. Maka rua, punna bajikmi pakkasiakta, akboya maki jadwal berikutna, biasa anjo tenaja na sallo, niakji antu rua atau tallu jang. Maka tallu punna guppa maki, mange maki ri petugasna akkutaknang antekamma batena punna eroki sambei anii tike’ta. Biasa nasuroki anjo tambAi doe sikura kah, daripada ammalliki tike’ beru kullei rua kali lipa’ ballinna. Terakhir kisareangi info bijangta atau agang kantorokta kua nabokoiki pakdongkokangta sollanna tena ka khawatir punna tala niak memang paki battu.

Emotion: surprise
Biasa todo’ tau ningai dudua anjari trauma ri katte, kammai misalna Jane lakbi nangai manggena daripada ammakna, punna manggena kioki libai battu, nampa mange narakak, nabau’. Mingka punna ammakna kioki gamussui. Niak sekre wattu, nalangngereki beserek tau toana, nampa naciniki manggena nasambilai kadera ammakna, sanna’ takkallasakna nyawana Jane, takbangka dududi tena na sangkai niak kajariang kamma anjo la nacinik. Tau paling nangaia nabakji ammakna. Battu ri anjo alloa, langsungi lannyak makkalakna Jane, tenamo ceria, sangingna mamo ammonnong ri kakarakna, tenamo nangai dudu manggena, punna naciniki ammakna, langsungi ngarruk nampa narakak ammakna. Lekbakna anjo teami nacinik manggena, tenamo singkamma riolo, maraengni pakkasiakna mange ri manggena.

Emotion: fear
Tania nakke mingka urang baine ku  ni vonis garring maag akut siagang ni opname salama 4 bulan ri ballak garring tena na kulle ku sakbu arengna iareka sakbumi ballak garring X, jari salama anjo ia ni sare pakballe maag siagang maraenganna untuk garringna nakanayya sumpaeng dottoro garring maag akut. 
Salama 3 bulan lakbi ia ni rawat ri ballak garring, kesehatanna urang ku ri wattua sannak buruk ia ni rujuk mae ri ballak garring saiful anwar malang untuk ni rawat lebih lanjut, anjoeng ia ni paressa ternyata ia na taba kanker ovarium stadium sikuran mi anjo ku kaluppai mi poenv siagang tena ku paham tentang garring kanker anne. 


Emotion: surprise
Ri wattunna almarhum bapak ku attallasak, tenapa na lekbak vaksin covid 19. Jari riwattua sannaki gampang ni serang virus corona sabak daya tahanna tena ni imbangi ri anne vaksin 19 siagang umuruk na paktok kalengna anjarimi virus gampang liba antama ri kalengna bapak ku. Ri wattua gencar-gencarna pammarentah assosialisasikan tentang vaksin supaya akkkulle panaik daya tahan tubuh iareka appanaik kekebalang tubuh. 
Takderek akkana maraeng almarhum bapak ku tena na sempat vaksin ni tabami covid 19 padahal almarhum tena na assuluk ballak ka niak warung na jagai iami antu warung karoppo-karoppo anak cakdik siagang rajin ammake handsanitaizer punna lekbaki annarima doek, mingka kamma anjo tena na gannak untuk ancegah tamakna virus.


Emotion: sad
Niak daengku kurir paket na caritai ka pengalamang kodi na wattu na antara ki salah se're paket ri komplek jai kongkong na. Na kana daengku ammempoi ri motoro na ka na tunggui patanna paket ka assulu angngallei paket na, assulu rioloangi kongkong na ri kandanga. Tena sallo tattai tongi itu kongkong na ri dallekang pagar na anjo balla ka, erok mi na kasia' muntah daengku ka sanna jijik na, nampa na bede na cini kongkonga tattai dallekang mata na. Ammotere na angngantara paket langsung tommi tena na baji' na kasia' battang na, muntah tojengi ri pinggiri na japla ya, tena kulle na kaluppa anjo kejadianga sumpaeng. Makkala ja langngeri carita na daengku, tapi ku kasihan tongi sanggeng na muntah kamma anjo na cini tai kongkonga.

Emotion: disgusted
RS baine umuru' 20 taung na kana le'ba ki ri ba'ji, ri sempa' na ri ancam ki ri bura'ne na erok ri siram je'ne terasa' punna tena na a'pake jilbab. Na kana RS sanna malla na ri ancam kamma anjo, nampa berui bunting bulang lalu na. Anggapai luka ri liman na, bangkeng na do'ko na ri sempa' ki nampa ri ba'ji ulung na. Awala kejadianna anjo bura'ne na arenna AYK, anjari bura'ne na 1,5 bulang lalu a, battui daeng na ri balla na nampa anjo RS tena na sempat na pake jilbab na ka buru-burui na sungke pintu na. Larro mi anjo wattua AYK, padahal na le'ba mi RS pamopporang tena na u'rangi a'pake jilbab riolo. 

Emotion: fear
Bupati Lebam Iti Octavia Jayabaya langsung naik nyawana ia mengamuk ri wattunna na ciniki tumpukan loro ri biring binanga Ciujung, Rangkasibatung, Jumat. Peristiwa anjo terjadi ri wattu Iti Octavia Jayabaya niaki lalang ri otona, sementara akkeliling melakukan kegiatan jumat tangkasa’ (jumsih) siagang monitoring ri wilayah Rangmasbitung. 
Iangsung saja bupati lebak bergegas naik ri otoa ia naiki ri wattu anciniki anjo tumpukan loro ri rawanganna jembatan. Ia ammake masker, Bupati lebak assiagang jajaranna langsung ammippi loro niaka tassiara ri rawanganna jembatan binanga Ciujung. 
Buat apa insentif naik punna jamangna kamma anne. Nakke laporo mae ri presiden. Kanangna Bupati Lebak Itu Octavia Jayabaya. Jumat. Ia akkana anne tania pertama kalina ia accinik tumpukan loro ri lokasi anjo. 


Emotion: disgusted
Lalang laporan na World Development Report (WDR) 2019 antu ni pasuluk battu ri Bank Dunia Oktober taung laloa ni sabbu kana tau tau antu tuoa ri negara negara maju aa cemas ki mae ri dampak na teknologi aa mae ri lapangan anjama. Iyaa khawaterek ki punna meningkat ki kesenjangan na ni perparah ii siagang “gig economy” kulle na parek kelompok tertentu niak ri lalang kondisi jamang jamang paling rawa. Gig Economy antu kulle terjadi mae ri beberapa perusahaan na kontrak ki panjama na antu independen ka ri jangka wattu tertentu ja. “memang iyaa kana ni beberapa negara maju siagang negara antu pendapatan na menengah jamang jamang manufaktur lanyak ki kah otomatisasi”. 

Emotion: angry
Anrupa kalegna kale-kale anjo harusu'ki ripatangi ia ngasengna taua. Nia pirangna cara kulle anrupai kalengku. Makase're anjo rassi kupake berefleksi siagang identitas dan relasi nisareanga. Nai tau toaku? nai nakke sebagai anak? naik nakke sebagai saribattang siagang agang? tena nia' sitau kullei dipalappasa' siagang passimbungang ri tau maraenga anjari kanaang sukkuru' anrupai jiwa-jiwa nisareangi ri katte. Allaloi anjo, katte kullei anrupai signifikansi ri kania'kangta alleang kulleki akkana ri kalengta nakke amptangi taua. Makarua nakke accini situasi ri kalengku nai nakke ri wattuna ri titik pakatuna, ri titik sassang, siagang ri pammantangang sawala'ki ripahami tau maraenga. rinni nakke accoba palappasangi atribut iangasengna ri kalengku. 

Emotion: sad
Marrang na MC Steve Harvey wattu na naumumkan nai menang ri Miss Universe 2015, ajang kontes tau paling cantik antu paling lompoa ri linoa. Anjo panontonga ak sorak soraki , lampu lampu sorot na apputarak putaraki cantik naa, na hiasi panggung paling perstisius anjo. Kulle niak beberapa menit nampa anjo Steve Harvey akkana pammopporangi, anjo Mahkota lekba ka ni pasang ri arenga na sakbu ni lappasa ki moterek, nampa ni pasangkan mae ti Miss Phillipines antu anjari tau pala yaa. Ri akhere na acara ya anjo Miss Colombia Ariadna Gutierrez ni cinik tena mo na kulle tahangi jeknek matang na, ak ngarruk mi. 

Emotion: surprise
Caritanna nakke harus katinggalan kappalak rikbak Jakarta-Semarang gara-gara jadwal pakrikbakkang battu ri palembang-Jakarta tertunda. Pasrahma saja tappelak sekre tiket Jkt-smg sabak maskapaina assisa. Pas ri wattua attayang jadwal tertunda ri Palembang, sambil chatingang siagang urangku, kebetulang anjama ri maskapai Garuda. Niatku cuman accarita anne passalak kajadian, eh tahu tauna urangku ambalasak pesanku kana punna kasus kamma anne Garuda bertanggung jawab atas ampusuk na sekre tiket lanjutan manna pung tiket lanjutan tania maskapai Garuda. Akhirna nakke melapor mae ri petugasna Garuda ri Bandara Palembang. Nakke ni sare pesan untuk ku pabattuang mae ri petugas Garusa Soetta. 
Singkatna, lekbakku melapor ri Soetta ia mulai na tindaklanjuti iamiantu akboya tiket Garuda untuk rikbak mae ri Semarang. Ri wattunna ambattuma ri soetta pas tette 23.00 sementara pakribakkang ke semerang ammuko pi ri barikbasak na niak, ia na tawarika akbangi ri hotel.  


Emotion: surprise
Wattunna pandemi Covid-19, sanna’ jaina tau nataba PHK, sanggenna kinne loe kijai tau anjama nitappuki kerjasamana na lannya jama-jamangna. Nasabak anjo perusahaanna tena sawalakna salama pandemi rioloa. Tena kulle nasareang gajina pajamana njari na PHK sipa’rua. Mingka teaki langsung dangngalak ulungta punna kitte natab PKH, sollanna tena ki stres, paralluki gaukangi anne, pertama kipau’rangi kalengta kua manna ni PHK ki, tania ji kitte salah. Maka rua, akkumpulukki siagang tau nangaia appikirik bajik, nasabak punna bajiki anjo pikkiranga, bajik tongi pakkasiaka. Maka tallu ki engkaki pakkasiak percaya dirita. Lekbakna anjo ki atorok bajik-bajiki doekta nasabak tenamo gaji la niguppa bulang ribokoa. Terakhir mange maki akboya jama-jamang beru ka loeji antu punna erok mentongki akboya.

Emotion: sad
Nakke ngikuti anne jalur tes pinrua nasa'ba makase're tena kululusu'. Ri taung makase're nakke sagang agangku ngikuti tes tapi tena na kululusu. Wattuna ikutka ri ujiang maraenga tena tong ululusu'. Anjari anne pappilajaranga ri kesalahang sumpaeng kullei riparakai ri taung berikutnya. Akhirna ikutka poe' jalur tes anjari kupantambangi jang appilajara'ku anjari kuikuti bimbingan appilajara antama ri kampuska. Hasili'na tena kululus poe tapi ikut tonga ujian mandiri maraenga, Hasili'na tena ku sangka loloska ri pilihang makarua. Rejeki anne jaiki nasaba' tau toaku nangaiki. Akhirna nakke andattara poe, nampa ammayara' balina semester makase'rea. Sibulang kemudian anne akhirna antama'ka akkuliah siagang jaimi agangku rinjo.

Emotion: happy
Tim Opsnal direttorat Reserse Kriminal Umum (Ditreskrimum) Polda Riau, berhasilik mengamankan rua tau tersangka ammake senjata api rakitan ri rua lokasi assisala. Battu ri limanna rua pelaku niaka masing-masing inisial N (30) siagang Tul (22) petugas berhasili mengamankan 3 cappak senjata api laras lakbu siagang bodo na 67 biji paluru aktif. Kabid Humad Polda Riau, Kombes Pol Sunarto mae ri wartawan akkana, niak rua laporan polisi terkait niak pata senjata api anjo, makasekre kasus niakna ammake senjata api laras bodo jenis revolver, tamae ri wattu anjo anggota opsnal Ditreskrimum Polda Riau angguppa berita tentang niak sekre burakne angngerang senjata api jenis revolvel i lalang sebuah tas sedang ri sala sekre mini market ri jalan Soekarno Hatta, Pekanbaru ri allo Sattu (3/12/2022) allaloa. Lekbakna anggupa laporan anjo anggota Opsnal langsung parri-parri giok mae ri TKP, siagang berhasili mengamankan burakne sumpaeng. 
Siagang ciri-ciri na maksud, lekbakna nilakukan penggeledahan mae ri tasna pelaku, nigappa sekre senjata api laras bodo jenis revolver siagang 4 biji peluru.


Emotion: fear
Pakkasiak dumbaka surang mallak nasabak anjari narasumber kulleji niatasi punna ni issengi antekamma batena. Nakuai penelitia, Robert, ota’ ji atoroki anjo ngaseng kalea sollanna kullei nakasiak dumbaka surang mallak. Njari nakana Robert kulle jaki kontrolki, pabajiki pakkasiakta, pikkiriki anjo ngaseng pakarannu-rannua, kaluppai ngaseng parek dangngalaki ulungta, iso’ki anginga lalang ri kakmurungta nampa pasuluki, nassanami kurangi anjo dumba’ta salla’. Ki percaya kalengta, ka katteji la accarita njari narasumber, tala niak maraeng bajikangngang na katte. Punna ki coba anjo ngaseng sumpaeka, kullei lannya’ antu pakkasiak mallakta, dumba’ siagang nekkerek napakammatena kulle accarita ri dallekangna jai tau kamase. Kullei lancarak bateta appaj nampa tena nikaluppai apa la nikana.

Emotion: fear
Ri awak media, Dian Adi Saputra se're warga ri todongi pistol ri oknum polisi sanggeng na viral video na ri sosial media wattu na na carita anjo kejadian pakammalla ka ri balla na. Na kana Dian Saputra niak siapa' oknum polisi battu ri balla na ri daerah Rajabasa indah nampa na tudui anjari bandar narkoba. Dian Saputra sanna malla na anjo wattua ri todong pistol. Tena na tarimai anjo ri tuduhan ka, anjo korban Dian Saputra siagang daeng na na battui anjo oknum polisia ri kawasang Sukarame, Bandar Lampung erok na mintai klarifikasi anjo tuduhanna ri Dian Saputra anjari bandar narkoba.

Emotion: fear
Punna tau Aceh pasti tena mo na asing mo mae antu areng na kuah pliek u atokah gulai patarana antu rasa na kacci siagang passei, paling nyamang punna ni agangi siagang sambal balado siagang jukuk kalotorok. Gulai Pliek antu mi kuliner khas battu ri Aceh antu ni parek battu ri berbagai campuran sayur mayur ka ni tambai bumbu andalan na antu niak ja ri aceh bawang Pliek U. Pliek U antu mi bumbu ni parek battu ri kaluku paruk antu lekba mo ni fermentasi (sengaja ni parek botto) lalang na tallu allo laloa ni alloi ri rawa na matahari aa kulle ak allo allo sanggeng na kalotorok. Kah lekba mo allo allo no taba mata allo, pliek anne kulle tahan bertahun tahun.

Emotion: disgusted
Niak anne pajama batu, nisuroi bongkarak ballak nasabak la nibangungi ballak beru rateanna anjo buttayya. Wattunna napalu-palu anne rinringna, tena nasangkai langguppai doek riolo dudua, punna nitotalki niak kapang tallu pulo juta. Takkallasaki nyawana, tena naissengi la naapai. Memang anjo ballaka anu ballak toa memangmo, mingka nampai la nibangung. Nakumpuluk ngasengi anjo doek salloa nampa mange ri bank nasambei. Wattunna narekeng, niak tojek tallu pulo juta naguppa. Sanna’ rannuna anjo pajama batua kamase. Nakuai annemi dallek tenayya nisangka-sangkai. Punna anjama ikhlaski taua, bajik tongi balasanna. Batena mamo attarima kasih ri Karaengata’ala, sollanna nisareangi doek tena nisangka-sangkai. Kulle napake passikolai anakna ngaseng.

Emotion: surprise
Sabagai tau biasa takkaluppa siagang biasa aklampai mingka tena na pelaki wattu sambayang. Kajariang mae ri nakke biasa ku kaluppai barang-barang ku punna eroka angalle jeknek sambyang bajik ri mushollah iareka ri masigik lompoa ku tampakia istirahat iareka assmbayang.
Iami anne na eroka ansarei sarang mae ri pangalola masigik iareka musholla kana parallu ammake tampak panitipan barang siagang ni jagai oleh remaja masjid na anjo jujuruka siagang niak akhlak mulia na. ka ku cinik bias aloe tau assengka assambayang si sambe-sambeang untuk allaksanakang sambayang, apalagi punna musholla assingamppik siagang pusat pakbalanjang iareka masigik niaka ri biring akrungang lompoa. Kabajikanna anne sala sekrena nia ampaingakki punna lassuluk mki ri masigik untuk anggalle barang titipang sumpadeng.


Emotion: happy
Niak bapak bapak battui ka nampa kutaknang ammake bahasa inggris kana apa kuparek ri luarak ammake baju kamma anne, jari ku jelaskan mi ngaseng rinjo. Lekba anjo na poang ma kana niak supermarket ri rampik na apartemen niaka todong penghangat na kah anjo pihak mallna na pa rinraii anjo penghangat ka kah sanna memang tong dingin na alloa. Mingka tena ku issengi kamae anjo nakana yaa, ku kana tena ku issengi kamae kah anne alloa nampa ka battu rinne. Sukkuruk na anjo bapak bapaka na antarak ma kodong mae rinjo supermarket ka sumpaeng na kanaya. Anjo taua silalang na mae ki rinjo supermarket ka sanging na cinikia ngaseng. Ngapa na tena, anjo ngaseng taua ammake ngaseng baju kakbalak jaket syal poeng nampa nakke hahaha ammake ja boxer siagang baju kaos tipisik.

Emotion: happy
Tea maki dangngalli ulungta punna ni PHK ki, nasabak taniaji anjo jama-jamang pakatallasakki, kitteki pakatallasaki kalengta todo’. Tea maki ngarruki, dodongi, pakrisik, nasabak koleji solusi maraeng. Siallo lekbakta ni PHK, paralluki rekengi bajik-bajik doekta takkumpuluka. Kipalak ngasengi anjo doekta niak kinjayya ri perusahaangta kamma pesangong siagang maraenganga. Kulleki pakaramula ambangung bisnis, akbaluk-balukki kah atau apparekki laundry, kulle ki todo’ anjari reseller. Lekbakna anjo kimanfaatkangi asetta, punna niak. Kamma punna niak ballakta tala nipammantangngi, panjari kos-kos rolo’ nasabak kamma-kammayya anne, jai tau akboya kosang. Kulle tongi punna surangki sekre agangta nampa nikumpuluki doekta ruayya nipanjari modalak. Battu ri katteji yang penting niak asselekna.

Emotion: sad
Nakke assigappa siagang loe tau mate, manna mamo paringi’-ringi’, napareki nakke sadara siagang loe appikkiri. Kamateang iamiantu sekre yang pasti battu ri iangasengna tena na pasti niaka anne ri linoa. Kamateang akan battu mae ri iangasengna rupa tau niaka nyawana, hanya saja waktu siagang carana tena katte niissengi. Anciniki anjo tau matea mae ri nakke anjari tappa kana rupatau anne tenamo na berarti apa-apa punna lappusumi nyawana. Hanya akan tassesa kalengna tanpa nyawana, siagang rasanna kurang mengenakkan (tappakkj, tau matea tenappa na botto saja rasanna tenamo na enak). 
Nakke anjari lebih menghargai tallasa’. Nakke malla injapa mae ri kamateang, mingka tania sabak mate. Nakke malla punna nakke mate sallang, nakke tenapa ku siap siagang bokong ku sallang. Sabak annaba, tena niak naerang aklampa taua ri wattunna ammoterang. Bahkan doe akbilangang sakbu pung tena, kartu debit na kredit niaka ammantang ri kantong saloara sebelumna ammoterang pung tena na nierang mae jorengang. 


Emotion: disgusted
Sannak jai na, pakarammula ri pengkhianatan na tau tau ri sekitar ku, na selingkuhi ka burakne ku, sibakji ka siagang tau toang ku, sanggeng na tena mo niak tampak ku erok moterek. Anne taung nga tojeng tojeng parek ka down, depresi, lanyak selera ku apa apa, tena ku erok beraktifitas, siagang tena ku selera nganre, jaman jamang antu tinro ji na tinro nakke poeng bingung nga ngapa kulle ka kamma anjo bangngi bangngi lalang na ulung ku sannak jai na sakrang. Singkamma kana tena niak kata bahagia mae ri kaleng ku, battu ku inji caddi sanggeng ku lompo mo nakke sanging niak ka lalang tekanan sanggeng na ku lalangi linoang ku kamma anne. 

Emotion: fear
Deden anne jama-jamana anjari OB ri kantoro'ka tena nasangka kullei ampantangi oto mewah balinna labbi lima ratu' juta. Deden anne sumringahki wattuna arengna rikio'ki petugas ammake corong sa'ranga nasaba' Deden angappai hadiah jai tau ero'ki anjo otoa. Deden anne mentengi ri kadera pamanntangang mempona, nampa mae ri panggunga ri dallekangna. Rinjo ri panggunga, Deden riapanjari ammeta hadiah undian oto balinna Pitu'ratu Juta. Deden anne rannui kullei anjari pameta undian oto mewayya. Deden anne mae ri otona accini'-cini, nampa mempoi ri kadera oto rimetaya, murina taukkiri'ki ri rupanna. Deden anne ero' napake otona jappa-jappa siagang pammantangangna nasaba' tenapa nia otona, motoro' ji napatangi.

Emotion: happy
Anjo ammoli’-molika doek sanna’ mentong bajikna, anjoji anjari masalah nasabak sukkarak dudui nibiasakan kalea ammoli’ doek allo-allo, battalaki nikasiak. Anjomi biasa niak tay ammari mi ri tangnga agang nasabak tenamo na kulle ammoli’ doek. Survei Indonesia Millenial Report anjo nariliska IDN Times ri taung 2019 nakuai, njo anak mudana Indonesia ri umuruk 20 taung sanggenna 35 taung, 10% ji nabolik doekna tiap bulang. Lakbusukji doekna biasa mange angnganre ri kapea siagang mange ri tampak hiburanga. Baganna Lastri kodong tenaja na kaminjo dudu ka natahang-tahangji ia akbalanjayya. Lekbaki naballiang ammakna bulaeng battu ri anjo doek naboli’-bolika. Ia rannu, ammakna lakbi-lakbi rannu nasabak tena nasangkai kua anjo doe nabolika anakna, ia ji naballiang bulaeng. Tena mmarina narakak tojek anakna dende.

Emotion: happy
Arni antama ri ruang operasi kali rua na ka erokki anne ri operasi sesar. Hal na pare' tegangi kalen na. Ka riolo ri operasi tulang bedai kasia' na siagang operasi sesar ka anne ka erok ka a'buntulu siagang ana' ku. Niak poe hal unik na gaukang dottoro na ri ruang operasi, anjo na putara' ki kelong-kelong na Adele ka kelong na ngai Arni. Anjomi na kana Arni kulle na pare' rileks kalen na Arni selama na ri operasi sesar. Ka anjo dottoro na Arni na issengi punna na ngai kelong-kelong na Adele anjomi na putarkangi kelong na ri ruang operasi.

Emotion: fear